Anton Lukoszevieze
Antonas Lukoševičius (Anton Lukoszevieze, g. 1965 m.) – lietuvių kilmės britų violančelininkas, kompozitorius, garso instaliacijų menininkas, dailininkas. Tiek solo, tiek kartu su savo 1995 m. įkurtu ir vadovaujamu antsambliu Apartment House yra koncertavęs įvairiose šalyse, specializuojasi XX ir XXI a. kompozitorių kūryboje. Tarp jų ir šiuolaikiniai lietuvių kompozitoriai: Arturas Bumšteinas, Ričardas Kabelis, Rytis Mažulis, Justė Janulytė, Egidija Medekšaitė, Jurgis Mačiūnas, Antanas Rekašius, Julius Aglinskas, Vitalija Glovackytė.